title: «Συσκευασία από κομποστοποιήμενα υλικά και η ευθύνη των εταιριών για τη μετάβαση σε ένα πιο βιώσιμο πλανήτη»
title: "Packaging from composted materials and the responsibility of companies to move to a more sustainable planet"
titleType: AlternativeTitle
Creators: name: Παπαντωνίου, Μερόπη
Publisher: name: Πανεπιστήμιο Δυτικής Αττικής
Year: 2021
Subjects: Κομποστοποίηση
Μυκήλιο
Κύκλος Ζωής Προϊόντος
Βιωσιμότητα
Packaging
Compostable
Mycelium
Sustainability
Product Life Cycle
Συσκευασία

description: Η οικολογική καταστροφή που παρατηρείται στις μέρες μας αποτελεί ένα από τα μεγαλύτερα πλήγματα του πλανήτη μας. Δυστυχώς η συσκευασία παίζει καθοριστικό ρόλο στη μόλυνση του πλανήτη. Στην παρούσα εργασία έγινε μια ιστορική αναδρομή από τα αρχικά υλικά συσκευασίας – ξύλο, γυαλί, χαρτί – στα πιο εξελιγμένα υλικά που χρησιμοποιούνται σήμερα – αλουμίνιο και πλαστικό – που μας οδήγησε στα ακόλουθα συμπεράσματα. Πρώτον, ότι το πλαστικό κυριάρχησε με τα πλεονεκτήματά του στον τομέα της συσκευασίας και, δεύτερον, ότι οι επιπτώσεις του στη μόλυνση του πλανήτη είναι δραματικές. Έτσι, δημιουργήθηκε άμεσα η ανάγκη για εύρεση υλικών συσκευασίας όχι μόνο πιο φιλικών προς το περιβάλλον, αλλά και βιοδιασπώμενων. Δηλαδή, υλικά που όχι μόνο ανακυκλώνονται, αλλά και μπορούν να παράγουν συστατικά χρήσιμα για το περιβάλλον. Παγκόσμιοι οργανισμοί, κυβερνήσεις, οικολογικές οργανώσεις, αλλά και οι ίδιοι οι καταναλωτές εκπαιδεύονται κι αγωνίζονται για τη σωστή και διαρκή ενημέρωση σχετικά με την ανάγκη της βιωσιμότητας του πλανήτη. Με τη σειρά τους, βιομηχανίες παραγωγής και μεγάλες επιχειρησιακές μονάδες αναγκάζονται να προσαρμοστούν στις νέες περιβαλλοντικές συνθήκες. Αρχικά, για την εύρεση βιοδιασπώμενων φυσικών υλικών συσκευασίας εξίσου ανθεκτικών και ικανών να πληρούν τις αναγκαίες προδιαγραφές και, στη συνέχεια, κατά την παραγωγή τους να μειώσουν στο ελάχιστο την εκπομπή αερίων του θερμοκηπίου επιβλαβών για τον πλανήτη. Φυσικοί πόροι και βιοδιασπώμενα υλικά έρχονται στο προσκήνιο και ανάμεσα τους πρωτοστατεί το μυκήλιο, ένα εντελώς πρωτοποριακό υλικό συσκευασίας με βάση το μανιτάρι. Οι δυνατότητες του υλικού αυτού όχι μόνο μειώνουν τον όγκο των ανακυκλώσιμων συσκευασιών γιατί είναι πλήρως κομποστοποιήσιμο, αλλά αποτελεί και θρεπτικό συστατικό για το έδαφος. Ο καταναλωτής ενημερώνεται για τον κύκλο ζωής του προϊόντος και αναλαμβάνει με τη σειρά του να εξελίξει τη διαδικασία για την προστασία του πλανήτη. Έχοντας τη σωστή ενημέρωση και κατάρτιση απαιτεί οικολογικές συσκευασίες, πλήρως βιοδιασπώμενες και πολλές φορές ικανές για την παραγωγή ενέργειας. Αυτό είναι ένα γεγονός που κίνησε το ενδιαφέρον των βιομηχανιών. Όλο και περισσότερες θέτουν στόχους για την αντικατάσταση των συσκευασιών με νέες, οικολογικές, βιοδιασπώμενες, ανακυκλώσιμες ή ακόμα και επαναχρησιμοποιούμενες. Ένα παράδειγμα, που παρουσιάζεται στην παρούσα εργασία, είναι μια μεγάλη εταιρία καλλυντικών που, όπως και άλλες βιομηχανικές μονάδες παραγωγής διαφορετικών προϊόντων, υιοθέτησε νέα υλικά για τις συσκευασίες της. Ο εμπνευσμένος και προσεκτικός σχεδιασμός των συσκευασιών αποτελεί το όχημα μεταφοράς της πληροφορίας προς τον καταναλωτή, δίνοντάς του την ευκαιρία να συμμετέχει μέσω της επιλογής του στην αλλαγή που πραγματοποιείται. Η αειφορία του πλανήτη και η προστασία του από την εκπομπή αερίων του θερμοκηπίου και από τα απορρίμματα που τον ρυπαίνουν, αποτελεί μέλημα όλων των ανθρώπων.